30.12.2022.
HR
Službeni list Europske unije
C 498/13
vlasti u obnovi Ukrajine” (1) objavljene u rujnu 2022.; smatra da je decentralizirani proces obnove također najbolji način da se ukrajinskim građanima i građankama pruži perspektiva ostanka u zemlji i tako ublaže daljnji migracijski tokovi.
Istovremeno odbacuje umjetne prepreke useljavanju ukrajinskih građana i traži da se uskoro razmotri revizija Direktive Vijeća 2001/55/EZ (2) o privremenoj zaštiti kako bi se izbjeglicama pružilo jamstvo boravka dulje od tri godine;
6. pozdravlja odluku Europskog vijeća da Ukrajini dodijeli status zemlje kandidatkinje.
Status zemlje kandidatkinje trebao bi ukrajinsku vladu potaknuti na poduzimanje novih napora u pogledu reformi, a obnova bi trebala poslužiti kao prilika za daljnje usklađivanje sa standardima i politikama EU-a.
U tom kontekstu OR naglašava da sporazum o pridruživanju između Ukrajine i EU-a već obuhvaća otprilike 70 % pravne stečevine EU-a; očekuje da se Ukrajina nastavi boriti protiv korupcije, koja je u Mišljenju Komisije o zahtjevu Ukrajine za članstvo u Europskoj uniji utvrđena kao jedan od sedam sektora za hitne reforme (3), i koji će se ocijeniti do kraja 2022.
Reformama bi se također trebala pružiti jamstva za transparentnu i pravednu raspodjelu sredstava za pomoć;
7. naglašava da bi OR mogao, među ostalim u okviru Zajedničkog savjetodavnog odbora, poduzeti mjere za pripremu usklađivanja s pravnom stečevinom EU-a u području kohezijske politike te podupiranje izgradnje kapaciteta i dobrog upravljanja kroz istorazinsko učenje i razmjenu najboljih praksi.
Opća načela za proces obnove Ukrajine 8. pozdravlja Deklaraciju iz Lugana, u kojoj se nacrt plana za oporavak i razvoj, čiji je začetnik Ukrajina, prepoznaje kao sveobuhvatni okvir za usmjeravanje procesa oporavka, čime se omogućuje koordinirano sudjelovanje više dionika i partnerstva;
9. poziva međunarodnu zajednicu, pod vodstvom EU-a, da uspostavi učinkovitu platformu za koordinaciju između ukrajinske vlade i svih njezinih bilateralnih i multilateralnih partnera, organizacija i međunarodnih financijskih institucija i donatora za pripremu i provedbu plana za oporavak i razvoj Ukrajine te smatra da su za tu svrhu ključni planovi Europske komisije za uspostavu Platforme za obnovu Ukrajine putem koje će se koordinirati sva sredstva donirana za obnovu Ukrajine, pod uvjetom da ta platforma u potpunosti poštuje načelo partnerstva i uključuje Savez gradova i regija za obnovu Ukrajine kao punopravnog partnera u svim fazama planiranja i provedbe;
10. slaže se sa stajalištem da bi se, s obzirom na vremenski okvir, sigurnosni rizik i regionalnu izloženost ratu i posebnim kohezijskim izazovima, proces obnove Ukrajine trebao odvijati u više faza.
(4) Prva faza, koja bi se vjerojatno odvijala još u vrijeme sukoba, trebala bi biti odgovor na hitne situacije, druga bi faza bila posvećena obnovi kritične infrastrukture i usluga, a treća bi utrla put dugoročnom održivom rastu; U svim tim trima fazama obnove važno je usredotočiti se na izgradnju kapaciteta općina kako bi se lokalnim vlastima u Ukrajini omogućilo da same koordiniraju obnovu svojeg teritorija;
11. poziva EU i druge međunarodne donatore, uključujući pojedinačne države članice, da u prvoj fazi osiguraju hitno financiranje pomoći kako bi ukrajinskom stanovništvu pomogli da sigurno prebrodi zimu.
U regijama koje su na liniji fronte ta bi sredstva trebalo usmjeriti na humanitarnu pomoć (hranu, gorivo, lijekove, sustave za pitku vodu i njezino pročišćavanje itd.), pružanje privremenog smještaja (šatore, montažne stambene objekte, sustave grijanja itd.), razminiravanje, logističku potporu za održavanje povezanosti tih regija i osiguravanje potrebnih prometnih sredstava poput autobusa, kola hitne pomoći, vatrogasnih vozila, kamiona, rovokopača itd.
U relativno sigurnim regijama i regijama koje su prilično udaljene od borbe trebalo bi pružati tehničku podršku kako bi se pomoglo u pružanju usluga, pružanju utočišta interno raseljenim osobama i njihovoj integraciji, premještanju industrijskih kapaciteta i osiguravanju prometnih koridora za ulaznu humanitarnu pomoć i ukrajinski izvoz;
(1) (2) (3) (4)
https://cor.europa.eu/en/engage/studies/Pages/default.aspx?from=01/01/2022&to=01/01/2023 Direktiva Vijeća 2001/55/EZ od 20. srpnja 2001.
o minimalnim standardima za dodjelu privremene zaštite u slučaju masovnog priljeva raseljenih osoba te o mjerama za promicanje uravnoteženih napora država članica pri prihvatu i snošenju posljedica prihvata tih osoba (SL L 212, 7.8.2001., str. 12.).
Mišljenje Komisije o zahtjevu Ukrajine za članstvo u Europskoj uniji, 17. lipnja 2022., COM(2022) 407.
Vidjeti Plan za obnovu Ukrajine (Blueprint for the Reconstruction of Ukraine): https://cepr.org/publications/books-and-reports/ blueprint-reconstruction-ukraine